ประกาศคณะกรรมการกํากับตลาดทุนที่ ทจ. 31/2564เรื่อง การขออนุญาตและการอนุญาตให้เสนอขายตราสารหนี้ส่งเสริมความยั่งยืนที่ออกใหม่\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 วรรคสอง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 35 มาตรา 40(11) มาตรา 41(3) และ (4) มาตรา 42(10) และมาตรา 43(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2564 เป็นต้นไปข้อ ๒ ในประกาศนี้"ตราสารหนี้" หมายความว่า ตราสารหนี้ที่ออกใหม่ดังต่อไปนี้(1) หุ้นกู้(2) พันธบัตร"ตราสารหนี้ส่งเสริมความยั่งยืน" (sustainability-linked bond) หมายความว่า หุ้นกู้หรือพันธบัตรที่มีข้อตกลงและเงื่อนไขในการกําหนดอัตราดอกเบี้ยโดยอ้างอิงกับผลความสําเร็จหรือผลการดําเนินการตามตัวชี้วัดและเป้าหมายด้านความยั่งยืนของผู้ออกตราสาร"ตัวชี้วัดและเป้าหมายด้านความยั่งยืน" หมายความว่า ปัจจัยที่วัดผลความสําเร็จหรือผลการดําเนินการของผู้ออกตราสารในการจัดการด้านความยั่งยืนในประเด็นด้านสิ่งแวดล้อมหรือสังคม ซึ่งสอดคล้องกับธุรกิจของผู้ออกตราสารและสามารถวัดผลในเชิงปริมาณได้ คําว่า "ผู้ลงทุนรายใหญ่" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามในประกาศเกี่ยวกับการออกและเสนอขายตราสารหนี้ทุกประเภทหมวด ๑ บททั่วไป\_\_\_\_\_\_\_\_\_\_\_\_\_\_\_\_\_\_\_\_\_\_\_ส่วน ๑ ขอบเขตการใช้บังคับ\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๓ ประกาศนี้ให้ใช้บังคับกับการขออนุญาตและการอนุญาตให้เสนอขายตราสารหนี้ส่งเสริมความยั่งยืนที่ออกใหม่ในประเทศไทยข้อ ๔ ในการจําหน่ายตราสารหนี้ที่ออกใหม่ต่อประชาชนเป็นการทั่วไปตามประกาศนี้ผู้ได้รับอนุญาตมีหน้าที่ปฏิบัติให้เป็นไปตามประกาศคณะกรรมการกํากับตลาดทุนว่าด้วยการจําหน่ายตราสารหนี้และใบสําคัญแสดงสิทธิอนุพันธ์ที่ออกใหม่ของบริษัทที่ออกหลักทรัพย์ด้วยข้อ ๕ เอกสารหรือหลักฐานที่ต้องยื่นต่อสํานักงานตามที่ประกาศนี้กําหนด ไม่ว่าก่อนหรือภายหลังได้รับอนุญาต ต้องเป็นไปตามหลักเกณฑ์ เงื่อนไข และวิธีการที่สํานักงานประกาศกําหนดส่วน ๒ อํานาจของสํานักงาน\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๖ ในกรณีที่ปรากฏข้อเท็จจริงต่อสํานักงานที่เป็นเหตุอันควรสงสัยกรณีใดกรณีหนึ่งดังต่อไปนี้ สํานักงานอาจไม่อนุญาตให้เสนอขายตราสารหนี้ตามคําขออนุญาตได้(1) ผู้ขออนุญาตหรือการเสนอขายตราสารหนี้มีลักษณะหรือรูปแบบเป็นไปตามหลักเกณฑ์หรือเงื่อนไขที่จะได้รับอนุญาตตามประกาศนี้ แต่มีข้อเท็จจริงซึ่งทําให้พิจารณาได้ว่าความมุ่งหมายหรือเนื้อหาสาระที่แท้จริง (substance) ของการเสนอขายตราสารหนี้นั้นเข้าลักษณะเป็นการหลีกเลี่ยงบทบัญญัติตามกฎหมายว่าด้วยหลักทรัพย์และตลาดหลักทรัพย์หรือประกาศนี้(2) การเสนอขายตราสารหนี้อาจขัดต่อนโยบายสาธารณะหรือนโยบายของรัฐ(3) การเสนอขายตราสารหนี้อาจก่อให้เกิดผลกระทบต่อความน่าเชื่อถือต่อตลาดทุนไทยโดยรวม(4) การเสนอขายตราสารหนี้อาจก่อให้เกิดความเสียหายต่อผู้ลงทุนโดยรวม หรืออาจทําให้ผู้ลงทุนโดยรวมไม่ได้รับความเป็นธรรม หรือผู้ลงทุนอาจไม่ได้รับข้อมูลที่ถูกต้องหรือเพียงพอประกอบการตัดสินใจลงทุนข้อ ๗ ในกรณีที่เข้าลักษณะอย่างใดอย่างหนึ่งดังต่อไปนี้ สํานักงานอาจผ่อนผันไม่นําหลักเกณฑ์ตามประกาศนี้มาใช้พิจารณาคําขออนุญาต หรือไม่นําเงื่อนไขตามประกาศนี้มาใช้บังคับกับการเสนอขายตราสารหนี้ที่ได้รับอนุญาตได้(1) มีข้อเท็จจริงที่ชัดเจนซึ่งทําให้พิจารณาได้ว่าหลักเกณฑ์หรือเงื่อนไขที่จะผ่อนผันให้ไม่มีนัยสําคัญสําหรับการพิจารณาอนุญาตในกรณีนั้น และประโยชน์ที่จะได้ไม่คุ้มค่ากับต้นทุนในการปฏิบัติให้เป็นไปตามหลักเกณฑ์หรือเงื่อนไขดังกล่าว(2) ผู้ขออนุญาตมีข้อจํากัดตามกฎหมายอื่นที่ทําให้ไม่สามารถปฏิบัติให้เป็นไปตามหลักเกณฑ์หรือเงื่อนไขที่จะผ่อนผัน(3) ผู้ขออนุญาตมีมาตรการอื่นที่เพียงพอ และสามารถทดแทนการปฏิบัติให้เป็นไปตามหลักเกณฑ์หรือเงื่อนไขที่จะผ่อนผันการผ่อนผันตามวรรคหนึ่งให้คํานึงถึงความเหมาะสมและความเพียงพอของข้อมูลประกอบการตัดสินใจลงทุนและมาตรการคุ้มครองผู้ลงทุนเป็นสําคัญ ทั้งนี้ สํานักงานอาจกําหนดเงื่อนไขให้ผู้ขออนุญาตต้องปฏิบัติด้วยก็ได้ข้อ ๘ ในกรณีที่ปรากฏต่อสํานักงานภายหลังการอนุญาตให้เสนอขายตราสารหนี้ว่าข้อเท็จจริงและพฤติการณ์ที่สํานักงานนํามาพิจารณาเพื่ออนุญาตให้เสนอขายตราสารหนี้เปลี่ยนแปลงไป ซึ่งหากข้อเท็จจริงและพฤติการณ์ที่เปลี่ยนแปลงไปนั้นปรากฏต่อสํานักงานก่อนการอนุญาต สํานักงานอาจไม่อนุญาตให้เสนอขายตราสารหนี้นั้น ให้สํานักงานมีอํานาจดังต่อไปนี้(1) สั่งให้ผู้ได้รับอนุญาต กรรมการ หรือผู้บริหารของผู้ได้รับอนุญาต ชี้แจงหรือเปิดเผยข้อมูลเพิ่มเติมภายในระยะเวลาที่กําหนด และระงับการอนุญาตให้ออกตราสารหนี้หรือให้ผู้ได้รับอนุญาตระงับการเสนอขายตราสารหนี้ไว้ก่อนจนกว่าจะได้ชี้แจงหรือแก้ไขให้ถูกต้อง และหากผู้ได้รับอนุญาต กรรมการ หรือผู้บริหารของผู้ได้รับอนุญาต ไม่สามารถชี้แจงหรือดําเนินการแก้ไขให้ถูกต้องได้ภายในระยะเวลาที่กําหนด สํานักงานอาจสั่งเพิกถอนการอนุญาตตาม (2) ได้(2) สั่งเพิกถอนการอนุญาตให้เสนอขายตราสารหนี้ในส่วนที่ยังไม่ได้เสนอขายหรือยังไม่มีผู้จองซื้อในการสั่งการตามวรรคหนึ่งให้สํานักงานคํานึงถึงปัจจัยดังต่อไปนี้ประกอบการพิจารณา(1) ความร้ายแรงของข้อเท็จจริงหรือพฤติการณ์ที่เปลี่ยนแปลงไป(2) ผลกระทบต่อผู้ลงทุนที่จองซื้อตราสารหนี้นั้นข้อ ๙ ในกรณีที่ปรากฏข้อเท็จจริงต่อสํานักงานที่เป็นเหตุอันควรสงสัยดังต่อไปนี้ สํานักงานอาจสั่งมิให้การอนุญาตสําหรับการเสนอขายตราสารหนี้ในวงจํากัดที่ได้รับอนุญาตมีผล สั่งระงับการเสนอขายตราสารหนี้ หรือสั่งเพิกถอนการอนุญาตให้เสนอขายตราสารหนี้ได้ แล้วแต่กรณี (1) บริษัทที่จะเสนอขายตราสารหนี้มีข้อบกพร่องหรือมีความไม่เหมาะสมเกี่ยวกับการปฏิบัติตามเงื่อนไขภายหลังการอนุญาตให้เสนอขายตราสารหนี้ หรือจะไม่สามารถปฏิบัติตามประกาศนี้ได้(2) การเสนอขายตราสารหนี้ที่ออกใหม่มีลักษณะที่อาจเข้าข่ายเป็นการหลีกเลี่ยงกฎเกณฑ์ที่ออกภายใต้กฎหมายว่าด้วยหลักทรัพย์และตลาดหลักทรัพย์ และกฎหมายว่าด้วยทรัสต์เพื่อธุรกรรมในตลาดทุน(3) การเสนอขายตราสารหนี้ที่ออกใหม่อาจก่อให้เกิดความเสียหายต่อผู้ลงทุนหรืออาจทําให้ผู้ลงทุนไม่ได้รับความเป็นธรรม หรือผู้ลงทุนอาจไม่ได้รับข้อมูลที่มีนัยสําคัญต่อการตัดสินใจลงทุนข้อ ๑๐ ในระหว่างอายุโครงการที่ได้รับอนุญาต หากปรากฏข้อเท็จจริงต่อสํานักงานว่าผู้ได้รับอนุญาตไม่สามารถดํารงคุณสมบัติตามหลักเกณฑ์การอนุญาต ปฏิบัติผิดเงื่อนไขที่ต้องปฏิบัติภายหลังได้รับอนุญาต หรือมีการเปิดเผยข้อมูลที่มีนัยสําคัญต่อประชาชนที่ไม่ครบถ้วนถูกต้อง ไม่เพียงพอต่อการตัดสินใจของผู้ลงทุน สํานักงานอาจสั่งระงับการเสนอขายตราสารหนี้ไว้ก่อน หรือสั่งเพิกถอนการอนุญาตให้เสนอขายตราสารหนี้ในลักษณะโครงการได้หมวด ๒ การเสนอขายตราสารหนี้ส่งเสริมความยั่งยืน\_\_\_\_\_\_\_\_\_\_\_\_\_\_\_\_\_\_\_ข้อ ๑๑ ในการขออนุญาต การอนุญาต และเงื่อนไขที่ต้องปฏิบัติภายหลังได้รับอนุญาตเสนอขายตราสารหนี้ส่งเสริมความยั่งยืนที่ออกใหม่ ให้เป็นไปตามหลักเกณฑ์ดังต่อไปนี้ ทั้งนี้ เท่าที่ไม่ขัดหรือแย้งกับข้อกําหนดตามประกาศนี้(1) กรณีผู้ออกและเสนอขายเป็นบริษัท ให้เป็นไปตามหลักเกณฑ์การเสนอขายตราสารหนี้ในส่วนที่เกี่ยวกับหุ้นกู้ตามประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายตราสารหนี้ที่ออกใหม่(2) กรณีผู้ออกและเสนอขายเป็นหน่วยงานภาครัฐไทย ให้เป็นไปตามหลักเกณฑ์การเสนอขายตราสารหนี้ในส่วนที่เกี่ยวกับหุ้นกู้และพันธบัตรตามประกาศคณะกรรมการกํากับตลาดทุนว่าด้วยการเสนอขายตราสารหนี้ของหน่วยงานภาครัฐไทย(3) กรณีผู้ออกและเสนอขายเป็นกิจการตามกฎหมายไทยหรือกิจการตามกฎหมายต่างประเทศ ให้เป็นไปตามหลักเกณฑ์การเสนอขายตราสารหนี้ในส่วนที่เกี่ยวกับหุ้นกู้หรือพันธบัตรตามประกาศคณะกรรมการกํากับตลาดทุนว่าด้วยการเสนอขายหุ้นกู้สกุลเงินตราต่างประเทศในประเทศไทยหรือตามประกาศคณะกรรมการกํากับตลาดทุนว่าด้วยการเสนอขายพันธบัตรสกุลเงินตราต่างประเทศในประเทศไทยของกิจการตามกฎหมายต่างประเทศ แล้วแต่กรณี(4) กรณีผู้ออกและเสนอขายเป็นกิจการต่างประเทศ ให้เป็นไปตามหลักเกณฑ์การเสนอขายตราสารหนี้ในส่วนที่เกี่ยวกับหุ้นกู้และพันธบัตรตามประกาศคณะกรรมการกํากับตลาดทุนว่าด้วยหลักเกณฑ์การอนุญาตให้กิจการต่างประเทศเสนอขายตราสารหนี้ที่ออกใหม่ซึ่งเป็นสกุลเงินบาทข้อ ๑๒ ตราสารหนี้ส่งเสริมความยั่งยืนที่จะได้รับอนุญาต ต้องเป็นไปตามหลักเกณฑ์ดังต่อไปนี้(1) มีการกําหนดอัตราดอกเบี้ยคงที่ โดยอัตราดังกล่าวอาจเปลี่ยนแปลงเพิ่มขึ้นหรือลดลงในลักษณะขั้นบันไดตามเงื่อนไขที่กําหนดได้ ทั้งนี้ อัตราดอกเบี้ยที่เปลี่ยนแปลงลดลงต้องไม่ส่งผลให้การชําระดอกเบี้ยงวดใดงวดหนึ่งมีอัตราเท่ากับหรือน้อยกว่าศูนย์(2) ไม่มีข้อตกลงใด ๆ ที่ทําให้ตราสารหนี้นั้นมีลักษณะทํานองเดียวกับหุ้นกู้ที่มีอนุพันธ์แฝงตามประกาศคณะกรรมการกํากับตลาดทุนว่าด้วยการขออนุญาตและการอนุญาตให้ออกและเสนอขายหุ้นกู้ที่มีอนุพันธ์แฝง เว้นแต่เป็นตราสารหนี้ที่ผู้ออกมีสิทธิในการบังคับไถ่ถอนคืนก่อนกําหนด (callable) หรือผู้ถือมีสิทธิเรียกให้ผู้ออกชําระหนี้คืนก่อนกําหนด (puttable) โดยมีการกําหนดอัตราดอกเบี้ยไว้อย่างแน่นอน และไม่มีการกําหนดเงื่อนไขการจ่ายดอกเบี้ยที่อ้างอิงกับปัจจัยอ้างอิงอื่นเพิ่มเติม(3) ในกรณีที่ประสงค์จะเสนอขายต่อประชาชนเป็นการทั่วไปหรือต่อผู้ลงทุนรายใหญ่ ผู้ขออนุญาตต้องจัดให้มีผู้ประเมินภายนอกที่เป็นอิสระ (external review provider) ซึ่งมีคุณสมบัติตามข้อ 13 เพื่อทําหน้าที่ดังนี้ (ก) ให้ความเห็นหรือรับรองเกี่ยวกับการกําหนดตัวชี้วัดและเป้าหมายด้านความยั่งยืนที่ผู้ขออนุญาตกําหนดขึ้นและใช้เป็นปัจจัยอ้างอิงในการออกตราสาร ซึ่งต้องมีความเหมาะสมและสอดคล้องกับมาตรฐานสําหรับตราสารหนี้ส่งเสริมความยั่งยืนที่เป็นที่ยอมรับในระดับสากล เช่นInternational Capital Market Association Sustainability-linked Bond Principles (ICMA SLBP) เป็นต้น (ข) ให้ความเห็นหรือรับรองเกี่ยวกับผลความสําเร็จและการดําเนินการตามตัวชี้วัดและเป้าหมายด้านความยั่งยืนภายหลังการออกตราสาร ทั้งนี้ ตามหลักเกณฑ์ในข้อ 14(4) ไม่มีลักษณะเป็นตราสารที่ซับซ้อน เช่น หุ้นกู้ด้อยสิทธิ หรือหุ้นกู้ที่ครบกําหนดไถ่ถอนเมื่อมีการเลิกบริษัท (perpetual bond) เป็นต้นความในวรรคหนึ่ง (3) มิให้นํามาใช้บังคับกับกรณีที่ผู้ขออนุญาตยื่นคําขออนุญาตในลักษณะรายโครงการ โดยประสงค์จะเสนอขายตราสารหนี้ส่งเสริมความยั่งยืนภายใต้โครงการดังกล่าวแต่จะมีการออกและเสนอขายในอนาคต ทั้งนี้ ผู้ขออนุญาตต้องแสดงได้ว่าจะสามารถจัดให้มีผู้ประเมินภายนอกที่เป็นอิสระเพื่อทําหน้าที่ตามหลักเกณฑ์ในวรรคหนึ่ง (3) เมื่อจะมีการออกและเสนอขายตราสารหนี้ส่งเสริมความยั่งยืนในแต่ละครั้งข้อ ๑๓ ผู้ประเมินภายนอกที่เป็นอิสระตามข้อ 12 วรรคหนึ่ง (3) และวรรคสอง ต้องมีคุณสมบัติอย่างใดอย่างหนึ่งดังต่อไปนี้(1) มีประสบการณ์ในการประเมินตราสารหนี้ในกลุ่มความยั่งยืน เช่น ตราสารหนี้เพื่ออนุรักษ์สิ่งแวดล้อม (green bond) ตราสารหนี้เพื่อพัฒนาสังคม (social bond) หรือตราสารหนี้เพื่อความยั่งยืน (sustainability bond) เป็นต้น(2) ได้รับการรับรองจากหน่วยงานซึ่งเป็นที่ยอมรับในระดับสากลว่าสามารถให้บริการเป็นผู้ประเมินตราสารหนี้ในกลุ่มความยั่งยืน เช่น Climate Bonds Initiative (CBI) เป็นต้นข้อ ๑๔ ภายหลังการเสนอขายตราสารหนี้ส่งเสริมความยั่งยืนต่อประชาชนเป็นการทั่วไปหรือต่อผู้ลงทุนรายใหญ่ ผู้ได้รับอนุญาตต้องจัดให้ผู้ประเมินภายนอกที่เป็นอิสระซึ่งมีคุณสมบัติตามข้อ 13 ดําเนินการให้ความเห็นหรือรับรองเกี่ยวกับผลความสําเร็จหรือผลการดําเนินการตามตัวชี้วัดและเป้าหมายด้านความยั่งยืน ณ รอบปีประเมินผล ข้อ ๑๕ ให้ผู้ได้รับอนุญาตให้เสนอขายตราสารหนี้ส่งเสริมความยั่งยืน รายงานข้อมูลดังต่อไปนี้ ต่อสํานักงาน และผู้แทนผู้ถือหุ้นกู้ (ถ้ามี) ทั้งนี้ ตามหลักเกณฑ์ เงื่อนไข และวิธีการที่กําหนดไว้บนเว็บไซต์ของสํานักงาน(1) ผลความคืบหน้าหรือผลความสําเร็จตามตัวชี้วัดและเป้าหมายด้านความยั่งยืน และผลการเปลี่ยนแปลงอัตราดอกเบี้ยของตราสาร ณ รอบปีประเมินผล(2) การเปลี่ยนแปลงผู้ประเมินภายนอกที่เป็นอิสระ (ถ้ามี)ผู้มีอํานาจลงนาม - ประกาศ ณ วันที่ 27 เมษายน พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน